b'\n_START_ARTICLE_\nAnnika Luther\n_START_PARAGRAPH_\nAnnika Luther (s. 2. kes\xc3\xa4kuuta 1958 Helsinki) on suomalainen ruotsiksi kirjoittava nuortenkirjailija._NEWLINE_Luther on koulutukseltaan biologi. H\xc3\xa4n on ty\xc3\xb6skennellyt vuodesta 1999 biologian, maantiedon ja sosiaaliekologian opettajana T\xc3\xb6l\xc3\xb6 gymnasiumissa. H\xc3\xa4n on k\xc3\xa4\xc3\xa4nt\xc3\xa4nyt tietokirjallisuutta ja kirjoittanut artikkeleita ja arvosteluja._NEWLINE_Lutherin teos Kirje maan \xc3\xa4\xc3\xa4riin (Brev till v\xc3\xa4rldens \xc3\xa4nde) voitti Topelius-palkinnon vuonna 2008. Teos oli samana vuonna Finlandia Junior -palkintoehdokkaana. Vuonna 2012 Lutherin teos Kodittomien kaupunki (De heml\xc3\xb6sas stad) oli Topelius-palkintoehdokas. Samana vuonna Luther sai tuotannostaan Pekkas-akatemian my\xc3\xb6nt\xc3\xa4m\xc3\xa4n Laivakello-palkinnon._NEWLINE_Luther on naimisissa ja h\xc3\xa4nell\xc3\xa4 on kahdeksan lasta. Talvet h\xc3\xa4n asuu Helsingiss\xc3\xa4 ja kes\xc3\xa4t Bromarvissa.'